*პროექტი*

ბუღალტრული აღრიცხვის, ანგარიშგებისა და აუდიტის ზედამხედველობის სამსახურის უფროსის

ბრძანება N ---

ქ.თბილისი -----------------------2024წ.

**ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ სანქციის სახის/ოდენობის განსაზღვრისა და სანქციის დაკისრების წესის დამტკიცების თაობაზე**

 ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის 27-ე მუხლის 21 პუნქტის საფუძველზე, **ვბრძანებ:**

**მუხლი 1**

დამტკიცდეს ,,ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ სანქციის სახის/ოდენობის განსაზღვრისა და სანქციის დაკისრების წესი“, დანართის შესაბამისად.

**მუხლი 2**

ეს ბრძანება ამოქმედდეს 2025 წლის 1 იანვრიდან.

სამსახურის უფროსი დავით მჭედლიძე

დანართი

**ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ სანქციის სახის/ოდენობის განსაზღვრისა და სანქციის დაკისრების წესი**

**მუხლი 1. ზოგადი დებულებები**

1. ამ წესის მიზანია დადგინდეს საქმიანობის ინდივიდუალურად განმახორციელებელი აუდიტორის, აუდიტორული ფირმის/გარიგების პარტნიორის, პირის/პროფესიული მომსახურების განმახორციელებელი ბუღალტრის/საბუღალტრო ფირმის, პროფესიული ორგანიზაციის, სპეციალიზებული გამოცდების განმახორციელებელი ორგანოს, განგრძობითი განათლების მომსახურების მიმწოდებელის, სდპ-ის და პირველი, მეორე, მესამე და მეოთხე კატეგორიების საწარმოების მიმართ სანქციის სახის/ოდენობის განსაზღვრისა და სანქციის დაკისრების საკითხები, კანონის VII თავით დადგენილ ფარგლებში.

2. ამ მუხლის პირველი პუნქტით გათვალისწინებულ პირთა მიმართ სანქციის დაკისრების მიზნით სამსახური გამოსცემს ინდივიდუალურ ადმინისტრაციულ-სამართლებრივ აქტს. ინდივიდუალური ადმინისტრაციულ-სამართლებრივი აქტი გამოიცემა სამსახურის უფროსის ბრძანების სახით, რომელზეც მითითებული იქნება მისი გასაჩივრების წესი. პასუხისმგებლობის დაკისრების შესახებ, სამსახურის მიერ გამოცემული ინდივიდუალური ადმინისტრაციულ-სამართლებრივი აქტი ძალაში შედის საქართველოს ზოგადი ადმინისტრაციული კოდექსით დადგენილი წესით.

**მუხლი 2. პასუხისმგებლობის დაკისრებასთან დაკავშირებული წარმოება**

1. სანქცირებას დაქვემდებარებული პირისთვის სანქციის დაკისრების პროცესი წარმოებს საქმის ეფექტური, ყოველმხრივი განხილვის, გამოკვლევის პირობებით, პირი დაცულია არათანაზომიერი ღონისძიებისაგან.

2. პასუხისმგებლობის დაკისრებასთან დაკავშირებული წარმოებისას სამსახური იკვლევს საქმისათვის მნიშვნელობის მქონე ყველა გარემოებას და გადაწყვეტილებას იღებს ამ გარემოებათა შეფასებისა და ურთიერთშეჯერების საფუძველზე.

3. ფულადი ჯარიმის თანხები საქართველოს საბიუჯეტო კოდექსით დადგენილი წესით მიიმართება საქართველოს სახელმწიფო ბიუჯეტში.

4. სამსახური უფლებამოსილია დაკისრებული ჯარიმის აღსრულება უზრუნველყოს შესაბამის ადმინისტრაციულ-სამართლებრივ აქტში მითითებული გასაჩივრების ვადის უშედეგოდ გასვლის შემდგომ „სააღსრულებო წარმოებათა შესახებ“ საქართველოს კანონისა და „ფულადი ჯარიმის დაკისრების შესახებ ინდივიდუალური ადმინისტრაციულ-სამართლებრივი აქტის იძულებითი აღსრულების წესისა და სააღსრულებო ფურცლის ფორმის დამტკიცების თაობაზე“ ბუღალტრული აღრიცხვის, ანგარიშგების და აუდიტის ზედამხედველობის სამსახურის უფროსის 2020 წლის 28 ოქტომბრის N12 ბრძანების შესაბამისად.

**მუხლი 3. აუდიტორისთვის/აუდიტორული ფირმისთვის/გარიგების პარტნიორისთის** **გათვალისწინებული პასუხისმგებლობა მონიტორინგის/მოკვლევის ფარგლებში**

1. ამ წესის მიზნებისთვის აუდიტორები/აუდიტორული ფირმები განისაზღვრებიან შემდეგი ჯგუფების მიხედვით: A, B, C, D

|  |  |  |  |  |
| --- | --- | --- | --- | --- |
| **ჯგუფი** | **A** | **B** | **C** | **D** |
|  |  |  |  |  |
| წინა წელსმიღებულიშემოსავლებისოდენობა**აუდიტორული****და სხვა****პროფესიული****მომსახურებიდან**(ეროვნულ ვალუტაში) | 500,000 და მეტი | 100,000 – 500,000-მდე | 20,000 – 100,000-მდე | 0 – 20,000-მდე |

**შენიშვნა: მონიტორინგის/მოკვლევის ფარგლებში გამოვლენილი სამართალდარღვევის შემთხვევაში D ჯგუფში გათვალისწინებული აუდიტორები/აუდიტორული ფირმები, რომელთა წინა წელს მიღებული მთლიანი შემოსავლის ოდენობა არ აღემატება 2000 ლარს დაჯარიმდეს არაუმეტეს 500 ლარით.**

2. სდპ-ის აუდიტის ჩატარება არაუფლებამოსილი აუდიტორის/აუდიტორული ფირმის/გარიგების პარტნიორის მიერ **ან** აუდიტორული ფირმის მიერ აუდიტის ჩატარება ისეთი პირის მეშვეობით (გარიგების პარტნიორის სახელით), რომელიც არ არის რეესტრში რეგისტრირებული  **ან** აუდიტორის/აუდიტორული ფირმის/გარიგების პარტნიორის ჩართულობა ისეთი საწარმოს აუდიტის ჩატარებაში (მათ შორის აუდიტორულ დასკვნაზე ხელმოწერა), რომლის აუდიტზეც ბოლო მონიტორინგის შედეგად ჰქონდა შეზღუდვა გამოიწვევს აუდიტორის/აუდიტორული ფირმის/გარიგების პარტნიორის დაჯარიმებას:

ა) A ჯგუფში შემავალი აუდიტორი/აუდიტორული ფირმა/გარიგების პარტნიორი – 5 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა/გარიგების პარტნიორი – 4 500 ლარის ოდენობით;

გ) C ჯგუფში შემავალი აუდიტორი/აუდიტორული ფირმა/გარიგების პარტნიორი – 4 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა/გარიგების პარტნიორი - 3 500 ლარის ოდენობით.

3. კანონის მე-16 მუხლის მე-11, მე-12 და მე-15 პუნქტების მოთხოვნების შეუსრულებლობა გამოიწვევს აუდიტორის/აუდიტორული ფირმის/გარიგების პარტნიორის დაჯარიმებას:

ა) A ჯგუფში შემავალი აუდიტორი/აუდიტორული ფირმა/გარიგების პარტნიორი – 5 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა/გარიგების პარტნიორი – 4 500 ლარის ოდენობით;

გ) C ჯგუფში შემავალი აუდიტორი/აუდიტორული ფირმა/გარიგების პარტნიორი – 4 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა/გარიგების პარტნიორი - 3 500 ლარის ოდენობით.

4. მე-2 და მე-3 პუნქტებით გათვალისწინებული ქმედება ჩადენილი განმეორებით გამოიწვევს აუდიტორის/აუდიტორული ფირმის/გარიგების პარტნიორის რეესტრიდან ამოღებას.

5. ფინანსური ანგარიშგების აუდიტის გარიგებების შესახებ, მიმდინარე მონიტორინგის ფარგლებში, სამსახურის მიერ მოთხოვნილი ინფორმაციის არასრულად ან/და დადგენილ ვადაში წარუდგენლობა გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 4 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 3 500 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 3 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 2 500 ლარის ოდენობით.

6. მე-5 პუნქტით გათვალისწინებული ჯარიმის გამოყენება არ ათავისუფლებს შესაბამის პირს სამსახურის მიერ მოთხოვნილი ინფორმაციის წარდგენის ვალდებულებისგან. სამსახურის იგივე მოთხოვნის შეუსრულებლობა გამოიწვევს აუდიტორის/აუდიტორული ფირმის რეესტრიდან ამოღებას.

7. აუდიტორული მომსახურების (საქმიანობის) გარიგებების (გარდა ფინანსური ანგარიშგების აუდიტის გარიგებისა) შესახებ, მიმდინარე მონიტორინგის ფარგლებში, სამსახურის მიერ მოთხოვნილი ინფორმაციის არასრულად ან/და დადგენილ ვადაში წარუდგენლობა **ან** აუდიტორული გარიგების სუბიექტთან არსებული სხვა აუდიტორული/არაუდიტორული/არაპროფესიული მომსახურებების შესახებ ინფორმაციის არასრულად ან/და დადგენილ ვადაში წარმოუდგენლობა გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 3 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 2 500 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 2 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 1 500 ლარის ოდენობით.

8. მე-7 პუნქტით გათვალისწინებული ჯარიმის გამოყენება არ ათავისუფლებს შესაბამის პირს სამსახურის მიერ მოთხოვნილი ინფორმაციის წარდგენის ვალდებულებისგან. სამსახურის იგივე მოთხოვნის შეუსრულებლობა გამოიწვევს აუდიტორის/აუდიტორული ფირმის დაჯარიმებას 4 000 ლარის ოდენობით, ხოლო მესამედ შეუსრულებლობის შემთხვევაში აუდიტორი/აუდიტორული ფირმა ამოღებული იქნეს რეესტრიდან.

9. არაუდიტორული/არაპროფესიული გარიგებების შესახებ, მიმდინარე მონიტორინგის ფარგლებში, სამსახურის მიერ მოთხოვნილი ინფორმაციის არასრულად ან/და დადგენილ ვადაში წარუდგენლობა გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 2 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 1 500 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 1 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 500 ლარის ოდენობით.

10. მე-9 პუნქტით გათვალისწინებული ჯარიმის გამოყენება არ ათავისუფლებს შესაბამის პირს სამსახურის მიერ მოთხოვნილი ინფორმაციის წარდგენის ვალდებულებისგან სამსახურის იგივე მოთხოვნის შეუსრულებლობა გამოიწვევს აუდიტორის/აუდიტორული ფირმის დაჯარიმებას 3 000 ლარის ოდენობით, ხოლო მესამედ შეუსრულებლობის შემთხვევაში აუდიტორი/აუდიტორული ფირმა ამოღებული იქნეს რეესტრიდან.

11. მონიტორინგის გეგმით გათვალისწინებული ფინანსური ანგარიშგების აუდიტის გარიგების ან/და სხვა აუდიტორული მომსახურების გარიგების საბოლოოდ დაკომპლექტებული ფაილის წარმოუდგენლობა სამსახურის მიერ დადგენილ ვადაში გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 5 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 4 000 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 3 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 2 000 ლარის ოდენობით.

12. მე-11 პუნქტით გათვალისწინებული ჯარიმის გამოყენება არ ათავისუფლებს შესაბამის პირს სამსახურის მიერ მოთხოვნილი საბოლოოდ დაკომპლექტებული ფაილის წარდგენის ვალდებულებისგან. სამსახურის იგივე მოთხოვნის შეუსრულებლობის შემთხვევაში აუდიტორი/აუდიტორული ფირმა ამოღებული იქნეს რეესტრიდან.

13. მოკვლევის ფარგლებში აუდიტის სფეროს მარეგულირებელი კანონმდებლობის მოთხოვნების შეუსრულებლობა/შესაბამის საერთაშორისო სტანდარტებთან შეუსაბამობა გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 5 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 4 000 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 3 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 2 000 ლარის ოდენობით.

14. მოკვლევის ფარგლებში სამსახურის მიერ მოთხოვნილი ინფორმაციის/დოკუმენტაციის ან/და სხვა რაიმე მტკიცებულების არასრულად ან/და დადგენილ ვადაში წარუდგენლობა გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 4 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 3 500 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 3 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 2 500 ლარის ოდენობით.

15. მე-14 პუნქტით გათვალისწინებული ჯარიმის გამოყენება არ ათავისუფლებს შესაბამის პირს სამსახურის მიერ მოთხოვნილი ინფორმაციის/დოკუმენტაციის ან/და სხვა რაიმე მტკიცებულების წარდგენის ვალდებულებისგან. სამსახურის იგივე მოთხოვნის შეუსრულებლობის შემთხვევაში აუდიტორი/აუდიტორული ფირმა ამოღებული იქნეს რეესტრიდან.

16. მოკვლევის ფარგლებში პროფესიონალი ბუღალტრების ეთიკის კოდექსის დარღვევა აუდიტორული ფირმის მიერ გამოიწვევს აუდიტორული ფირმის დაჯარიმებას 5000 ლარის ოდენობით (შესაბამისი აუდიტორის/გარიგების პარტნიორის რეესტრიდან ამოღების პარალელურად). ხოლო იგივე ქმედება ჩადენილი განმეორებით გამოიწვევს აუდიტორული ფირმის რეესტრიდან ამოღებას.

17. აუდიტორული ფირმის (გარდა სდპ) მონიტორინგის ფარგლებში (მათ შორის, თემატური მონიტორინგის) გარიგების დონეზე სდპ-ის ხარისხთან (აუდიტის საერთაშორისო სტანდარტებთან შესაბამისობის კუთხით გარიგება იქნება შენიშვნების გარეშე ან აღმოჩნდება ნაკლებად არსებითი ან/და მცირერიცხოვანი არსებითი ხარვეზები) შეუსაბამობა გამოიწვევს აუდიტორული ფირმის და გარიგების პარტნიორ(ებ)ის წერილობით გაფრთხილებას, ხოლო იგივე ქმედება ჩადენილი განმეორებით გამოიწვევს აუდიტორული ფირმის და გარიგების პარტნიორ(ებ)ის დაჯარიმებას 5 000 ლარის ოდენობით.

18. სდპ-სათვის აუდიტორული მომსახურების უფლებამოსილების მქონე აუდიტორული ფირმის მონიტორინგის ფარგლებში (მათ შორის, თემატური მონიტორინგის) გარიგების დონეზე სდპ-ის ხარისხთან (აუდიტის საერთაშორისო სტანდარტებთან შესაბამისობის კუთხით გარიგება იქნება შენიშვნების გარეშე ან აღმოჩნდება ნაკლებად არსებითი ან/და მცირერიცხოვანი არსებითი ხარვეზები) შეუსაბამობა გამოიწვევს აუდიტორული ფირმის და გარიგების პარტნიორ(ებ)ის დაჯარიმებას 5 000 ლარის ოდენობით.

19. მონიტორინგის (მათ შორის, თემატური მონიტორინგის) ფარგლებში შესაბამის საერთაშორისო სტანდარტებთან (გარდა ასს, ხმსს 1 და ხმსს 2) შეუსაბამობა გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 5 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 4 000 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 3 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 2 000 ლარის ოდენობით.

20. „მონიტორინგის ეფექტიანად განხორციელების მიზნით აუდიტორისაგან/აუდიტორული ფირმისგან ინფორმაცია/დოკუმენტაციის ელექტრონული ფორმით გამოთხოვის წესი“-ს (მონიტორინგის წესის დანართი N3) პირველი მუხლის მე-2 პუნქტით გათვალისწინებული ინფორმაციის არასრულად ან/და დადგენილ ვადაში წარუდგენლობა გამოიწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორი/აუდიტორული ფირმა – 3 000 ლარის ოდენობით;

ბ) B ჯგუფში შემავალი აუდიტორი/აუდიტორული ფირმა – 2 500 ლარის ოდენობით;

გ) C ჯგუფში შემავალი აუდიტორი/აუდიტორული ფირმა – 2 000 ლარის ოდენობით;

დ) D ჯგუფში შემავალი აუდიტორი/აუდიტორული ფირმა - 1 500 ლარის ოდენობით.

21. თუ აუდიტორი გარიგების პარტნიორია ერთზე მეტ აუდიტორულ ფირმაში ან აუდიტორულ ფირმაში გარიგების პარტნიორად ყოფნის პარალელურად ინდივიდუალურად ახორციელებს აუდიტორულ მომსახურებას იწვევს აუდიტორის (გარიგების პარტნიორის) წერილობით გაფრთხილებას.

22. 21-ე მუხლით გათვალისწინებული სანქციის გამოყენება არ ათავისუფლებს შესაბამის პირს კანონმდებლობის მოთხოვნის შესრულებისგან. კანონის მე-13 მუხლის 41 პუნქტის მოთხოვნის შეუსრულებლობის შემთხვევაში აუდიტორს (გარიგების პარტნიორს) დაეკისრება ჯარიმა 500 ლარის ოდენობით, ხოლო მესამედ შეუსრულებლობის შემთხვევაში აუდიტორის (გარიგების პარტნიორი) ამოღებული იქნეს რეესტრიდან.

**მუხლი 4. აუდიტორისთვის/აუდიტორული ფირმისთვის/გარიგების პარტნიორისთის** **გათვალისწინებული პასუხისმგებლობა სარეგისტრაციო წარმოების ფარგლებში**

1. რეესტრში რეგისტრაციით დაინტერესებული პირის/ზედამხედველი აუდიტორის მიერ არასწორი ინფორმაციის/დოკუმენტაციის (პრაქტიკის ფურცელი) წარმოდგენა/დაადასტურება იწვევს ზედამხედველი აუდიტორის დაჯარიმებას:

 ა) A ჯგუფში შემავალი აუდიტორული ფირმა – 800 ლარი;

 ბ) B ჯგუფში შემავალი აუდიტორული ფირმა – 700 ლარი;

 გ) C ჯგუფში შემავალი აუდიტორული ფირმა – 600 ლარი;

 დ) D ჯგუფში შემავალი აუდიტორული ფირმა აუდიტორული ფირმა - 500 ლარი.

2. პირველი პუნქტით გათვალისწინებული სამართალდარღვევის გამოუსწორებლობა/განმეორება იწვევს ზედამხედველი აუდიტორის დაჯარიმებას:

 ა) A ჯგუფში შემავალი აუდიტორული ფირმა – 1000 ლარი;

 ბ) B ჯგუფში შემავალი აუდიტორული ფირმა – 900 ლარი;

 გ) C ჯგუფში შემავალი აუდიტორული ფირმა – 800 ლარი;

 დ) D ჯგუფში შემავალი აუდიტორული ფირმა აუდიტორული ფირმა - 700 ლარი.

3. პროფესიული პასუხისმგებლობის დაზღვევის პირობების დარღვევა, კერძოდ, ფიქსირდება წყვეტა სადაზღვევო პერიოდებს შორის იწვევს აუდიტორის/აუდიტორული ფირმის წერილობითი გაფრთხილებას აუდიტორის/აუდიტორული ფირმის მიერ სამსახურის წერილობითი გაფრთხილების შეუსრულებლობის შემთხვევაში სამსახური უფლებამოსილია მიიღოს აუდიტორისათვის/აუდიტორული ფირმისათვის რეგისტრაციის გაუქმების თაობაზე გადაწყვეტილება.

4. პროფესიული პასუხისმგებლობის დაზღვევის პირობების დარღვევა, კერძოდ, აუდიტორულ საქმიანობას განახორციელებს დაზღვევის გარეშე და არ წარმოადგინა განახლებული დაზღვევის პოლისი ან/და დაზღვევის პოლისი არ არის დაზღვევის წესის შესაბამისად წარმოდგენილი, იწვევს წერილობით გაფრთხილებას, წერილობითი გაფრთხილების შეუსრულებლობა გამოიწვევს რეგისტრაციის გაუქმებას.

5. ინფორმაციის წარუდგენლობა:

ა) აუდიტორის/აუდიტორული ფირმის მიერ კანონის მე-13 მუხლის მე-6 პუნქტით გათვალისწინებული ცვლილების შესახებ ინფორმაციის 5 სამუშაო დღის ვადაში წარუდგენლობა იწვევს აუდიტორის/აუდიტორული ფირმის დაჯარიმებას (იმ შემთხვევაში თუ ცვლილების შემდეგ აკმაყოფილებს სარეგისტრაციო პირობებს):

 ა.ა) A ჯგუფში შემავალი აუდიტორული ფირმა – 500 ლარი;

 ა.ბ) B ჯგუფში შემავალი აუდიტორული ფირმა – 400 ლარი;

 ა.გ) C ჯგუფში შემავალი აუდიტორული ფირმა – 300 ლარი;

 ა.დ) D ჯგუფში შემავალი აუდიტორული ფირმა აუდიტორული ფირმა - 200 ლარი.

ბ) აუდიტორის/აუდიტორული ფირმის მიერ კანონის მე-13 მუხლის მე-6 პუნქტით გათვალისწინებული ცვლილების შესახებ ინფორმაციის 5 სამუშაო დღის ვადაში წარუდგენლობა იწვევს აუდიტორის/აუდიტორული ფირმის დაჯარიმებას (იმ შემთხვევაში თუ ცვლილების შემდეგ აღარ აკმაყოფილებს სარეგისტრაციო პირობებს):

 ბ.ა) A ჯგუფში შემავალი აუდიტორული ფირმა -100 ლარი;

 ბ.ა) B ჯგუფში შემავალი აუდიტორული ფირმა - 750 ლარი;

 ბ.გ) C ჯგუფში შემავალი აუდიტორული ფირმა - 500 ლარი;

 ბ.დ) D ჯგუფში შემავალი აუდიტორული ფირმა - 250 ლარი.

გ) აუდიტორის/აუდიტორული ფირმის მიერ კანონის მე-13 მუხლის მე-6 პუნქტით გათვალისწინებული ცვლილების შესახებ არასწორი ინფორმაციის წარმოდგენა იწვევს აუდიტორის/აუდიტორული ფირმის დაჯარიმებას):

 გ.ა) A ჯგუფში შემავალი აუდიტორული ფირმა -1000 ლარი;

 გ.ა) B ჯგუფში შემავალი აუდიტორული ფირმა - 750 ლარი;

 გ.გ) C ჯგუფში შემავალი აუდიტორული ფირმა - 500 ლარი;

 გ.დ) D ჯგუფში შემავალი აუდიტორული ფირმა - 250 ლარი.

დ) „ბ“ და „გ“ ქვეპუნქტით გათვალისწინებული ქმედების გამოუსწორებლობა გამოიწვევს აუდიტორული ფირმის რეგისტრაციის გაუქმებას.

ე) „ა“, „ბ“ და „გ“ ქვეპუნქტებით გათვალისწინებული სამართალდარღვევის განმეორებით ჩადენა გამოიწყვევს აუდიტორის/აუდიტორული ფირმის დააჯარიმებას:

 ე.ა) A ჯგუფში შემავალი აუდიტორული ფირმა -1000 ლარი;

 ე.ბ) B ჯგუფში შემავალი აუდიტორული ფირმა - 750 ლარი;

 ე.გ) C ჯგუფში შემავალი აუდიტორული ფირმა - 500 ლარი;

 ე.დ) D ჯგუფში შემავალი აუდიტორული ფირმა - 250 ლარი.

6. აუდიტორმა/აუდიტორულმა ფირმამ განახორციელა ცვლილება დაზღვევის ხელშეკრულებაში ან დადო ახალი ხელშეკრულება და ამის შესახებ 5 სამუშაო დღის ვადაში არ აცნობა სამსახურს იწვევს აუდიტორის/აუდიტორული ფირმის დაჯარიმებას:

 ა) A ჯგუფში შემავალი აუდიტოეი/აუდიტორული ფირმა – 500 ლარის ოდენობით;

 ბ) B ჯგუფში შემავალი აუდიტორი/აუდიტორული ფირმა – 400 ლარის ოდენობით;

 გ) C ჯგუფში შემავალი აუდიტორი/აუდიტორული ფირმა – 300 ლარის ოდენობით;

 დ) D ჯგუფში შემავალი აუდიტორი/აუდიტორული ფირმა - 200 - ლარის ოდენობით.

7. ამ მუხლის მე-5 პუნქტით გათვალისწინებული ქმედების განმეორებით ჩადენა იწვევს აუდიტორის/აუდიტორული ფირმის დაჯარიმებას:

 ა) A ჯგუფში შემავალი აუდიტორი/აუდიტორული ფირმა – 600 ლარის ოდენობით;

 ბ) B ჯგუფში შემავალი აუდიტორი/აუდიტორული ფირმა – 500 ლარის ოდენობით;

 გ) C ჯგუფში შემავალი აუდიტორი/აუდიტორული ფირმა – 400 ლარის ოდენობით;

 დ) D ჯგუფში შემავალი აუდიტორი/აუდიტორული ფირმა - 300 ლარის ოდენობით.

8. აუდიტორმა/აუდიტორულმა ფირმამ არ წარადგინა შემოსავლების და დასაქმებულების შესახებ ინფორმაცია იწვევს აუდიტორის/აუდიტორული ფირმის დაჯარიმებას:

 ა) A ჯგუფში შემავალი აუდიტორული ფირმა –1000 ლარი;

 ბ) B ჯგუფში შემავალი აუდიტორული ფირმა – 900 ლარი;

 გ) C ჯგუფში შემავალი აუდიტორული ფირმა – 800 ლარი;

 დ) D ჯგუფში შემავალი აუდიტორული ფირმა - 700 ლარი.

9. შემოსავლების და დასაქმებულების შესახებ წარადგინა ინფორმაცია 1 აპრილის შემდგომ იწვევს აუდიტორის/აუდიტორული ფირმის დაჯარიმებას:

ა) A ჯგუფში შემავალი აუდიტორული ფირმა – 700 ლარი;

ბ) B ჯგუფში შემავალი აუდიტორული ფირმა – 600 ლარი;

გ) C ჯგუფში შემავალი აუდიტორული ფირმა – 400 ლარი;

დ) D ჯგუფში შემავალი აუდიტორული ფირმა - 200 ლარი.

10. აუდიტორმა შეიცვალა პროფესიული ორგანიზაცია და ინფორმაცია კანონით დადგენილ ვადაში არ წარუდგინა სამსახურს იწვევს აუდიტორის დაჯარიმებას 100 ლარის ოდენობით.

11. ფიქსირდება წყვეტა ახალ პროფესიულ ორგანიზაციაში გაწევრიანებამდე, თუმცა გამოვლენისას აკმაყოფილებს სარეგისტრაციო პირობებს, იწვევს აუდიტორის დაჯარიმებას 200 ლარის ოდენობით.

12. აუდიტორი აღარ არის პროფესიული ორგანიზაციის წევრი, შესაბამისად ცვლილების შემდეგ აღარ აკმაყოფილებს სარეგისტრაციო პირობებს, იწვევს რეგისტრაციის გაუქმებას.

**მუხლი 5**. **სანქციის საჯარო გამოქვეყნება**

1. სამსახური ადმინისტრაციულ აქტს, რომელიც აუდიტორს/აუდიტორულ ფირმას სანქციას აკისრებს, ძალაში შესვლისა და იმ სუბიექტის ინფორმირების შემდეგ, რომელსაც სანქცია დაეკისრა, დაუყოვნებლივ, არანაკლებ 5 წლის ვადით აქვეყნებს ოფიციალურ ვებ-გვერდზე (www.saras.gov.ge) მხარეების მიერ ამ გადაწყვეტილების გასაჩივრების შესახებ ინფორმაციის (ასეთის არსებობის შემთხვევაში) მითითებით.

2. ინფორმაციის გამოქვეყნება წარმოებს „პერსონალურ მონაცემთა დაცვის შესახებ“ საქართველოს კანონის შესაბამისად.

**მუხლი 6. პასუხისმგებლობის დაკისრება სდპ-ისათვის, პირველი, მეორე, მესამე და მეოთხე კატეგორიის საწარმოების მიმართ.**

1. კანონისა და მის საფუძველზე მარეგულირებელი/საზედამხედველო ორგანოს მიერ გამოცემული სამართლებრივი აქტის მოთხოვნების დარღვევისათვის მარეგულირებელი/საზედამხედველო ორგანოს რეგულირებისადმი/ზედამხედველობისადმი დაქვემდებარებული სუბიექტის მიმართ გამოსაყენებელ სანქციებს განსაზღვრავს შესაბამისი მარეგულირებელი/საზედამხედველო ორგანო.

2. კანონის მე-3 მუხლის მე-8 პუნქტით გათვალისწინებული ბუღალტრული აღრიცხვისა და ფინანსური ანგარიშგების წარმოებისა და კონსოლიდაციის წესების, მე-7 მუხლის, მე-8 მუხლის, მე-9 მუხლის მე-2 და მე-4 პუნქტებისა და მე-16 მუხლის მე-11 პუნქტის მოთხოვნების შეუსრულებლობა ან/და აუდიტორული შემოწმების ჩატარებისათვის თავის არიდება გამოიწვევს სუბიექტის სანქცირებას.

3. ამ წესის მიზნებისთვის სდპ-ად ითვლება კანონის მე-2 მუხლის პირველი პუნქტის „ყ“ ქვეპუნქტით განსაზღვრული იურიდიული პირი.

4. სამსახური დისკრეციული უფლებამოსილების ფარგლებში, წერილობითი გაფრთხილებით (ხოლო ამ პუნქტის ,,ა“ ქვეპუნქტით გათვალისწინებულ შემთხვევაში ხარვეზის აქტისა და წერილობითი გაფრთხილებით) დადგენილი მოთხოვნის შეუსრულებლობის შემთხვევაში, პასუხისმგებლობის სახით შესაბამისი ზომითი კატეგორიისთვის განკუთვნილ ფულად ჯარიმას აკისრებს საწარმოს კანონის 26-ე მუხლის პირველი პუნქტით გათვალისწინებული ოდენობით, თუ სახეზეა„ანგარიშგების ვებგვერდზე მომხმარებელთა რეგისტრაციის, სუბიექტების მიერ ანგარიშგების წარდგენისა და წარდგენილი ინფორმაციის გასაჯაროების წესის დამტკიცების თაობაზე“ ბუღალტრული აღრიცხვის, ანგარიშგების და აუდიტის ზედამხედველობის სამსახურის უფროსის 2019 წლის 21 მაისის Nნ-6 ბრძანების მოთხოვნები დარღვევა.

5. ამ მუხლის მე-4 პუნქტით განსაზღვრულ სამართალდარღვევებზე დაკისრებული ფულადი ჯარიმა არ ექვემდებარება გაორმაგებას. ამ პუნქტით გათვალისწინებული საგამონაკლისო ნორმა არ ვრცელდება მე-6 მუხლის მე-15 პუნქტზე.

6. სუბიექტის მიერ ფულადი ჯარიმის დაკისრებისას დადგენილი მოთხოვნის შეუსრულებლობა იწვევს სუბიექტისთვის დაკისრებული ფულადი ჯარიმის ოდენობის გაორმაგებას შემდეგ შემთხვევებში:

ა) კანონის მე-9 მუხლის მე-2 და მე-4 პუნქტების მოთხოვნების დარღვევისას საკუთარი ფინანსური ანგარიშგების/კონსოლიდირებული ფინანსური ანგარიშგების წარუდგენლობა;

ბ) კანონის მე-3 მუხლის მე-8 პუნქტის მოთხოვნების დარღვევისას, როდესაც სტანდარტის მოთხოვნების დაუცველობა, სამსახურის მიერ იდენტიფიცირებული იქნა სტანდარტის მნიშვნელოვან/არსებით დარღვევად;

გ) კანონის მე-3 მუხლის მე-8 პუნქტის მოთხოვნების შესაბამისად, ბუღალტრული აღრიცხვისა და ფინანსური ანგარიშგების შესაბამისი სტანდარტით წარმოების წესების დარღვევა;

დ) თუ სახეზეა კანონის მე-6 მუხლის პირველი პუნქტის მოთხოვნის შეუსრულებლობა და საწარმოს მიერ წარმოდგენილი იქნა არააუდიტირებული/ არაუფლებამოსილი აუდიტორის მიერ აუდიტირებული ანგარიშგება.

7. სდპ, პირველი და მეორე კატეგორიის საწარმოების/ჯგუფების მიერ ზედიზედ ორ საანგარიშგებო პერიოდში ანგარიშგების წარუდგენლობის შემთხვევაში, როცა სამსახურმა განახორციელა წინა საანგარიშგებო პერიოდზე სუბიექტის სანქცირება წარუდგენლობისთვის, სამსახური სუბიექტისთვის გაორმაგებული ფულადი ჯარიმის დაკისრების შემდეგ სუბიექტს აჯარიმებს მისი კატეგორიისთვის განსაზღვრული ჯარიმის ხუთმაგი ოდენობით.

8. გარდა ამ მუხლის მე-9 პუნქტით გათვალისწინებული შემთხვევისა, თუ სუბიექტის მიერ წარმოდგენილი იქნა არააუდიტირებული ან არაუფლებამოსილი აუდიტორის მიერ აუდიტირებული ანგარიშგება, პირველ ეტაპზე სუბიექტს წერილობითი გაფრთხილება ეგზავნება და მიეცემა აუდიტის დასკვნის წარმოსადგენად 1 (ერთი) თვიანი ვადა. აღნიშნულ ვადაში სუბიექტის მიერ აუდიტირებული ფინანსური ანგარიშგების წარუდგენლობა გამოიწვევს მის დაჯარიმებას. ჯარიმის სახით პასუხისმგებლობის დაკისრების შემდგომ სუბიექტის მიერ აუდიტირებული ფინანსური ანგარიშგების წარუდგენლობა გამოიწვევს მის დაჯარიმებას საწარმოს კატეგორიისთვის განსაზღვრული ჯარიმის ორმაგი ოდენობით.

9. თუ ამ მუხლის მე-8 პუნქტით გათვალისწინებული სამართალდარღვევა, გამოწვეულია სამსახურის მონიტორინგის შედეგების საფუძველზე აუდიტორის/აუდიტორულ ფირმის ან/და მისი გარიგების პარტნიორისთვის აუდიტორული მომსახურებ(ებ)ის დასრულების საშუალების შეზღუდვით, სუბიექტისათვის მიყენებული ზიანისათვის პასუხისმგებლობა ეკისრება აუდიტორს/აუდიტორულ ფირმას/გარიგების პარტნიორს, საქართველოს კანონმდებლობით დადგენილი წესით, ხოლო სამსახური სუბიექტს, სუბიექტის მოთხოვნით, წერილობითი გაფრთხილების სახით პასუხისმგებლობის დაკისრების აქტით მისცემს დამატებით ვადას, რომელიც არ უნდა იყოს 1 თვეზე ნაკლები და 6 თვეზე მეტი.

10. ამ მუხლის მე-9 პუნქტით განსაზღვრულ ვადაში სუბიექტის მიერ აუდიტირებული ფინანსური ანგარიშგების კანონის მოთხოვნების შესაბამისად წარუდგენლობა გამოიწვევს მის დაჯარიმებას კანონის 26-ე მუხლის მე-3 პუნქტის შესაბამისად. სუბიექტის მიერ, წარდგენის გადავადების თაობაზე დამატებითი მოთხოვნის სამსახურისათვის გაგზავნის შემთხვევაში, სამსახური სუბიექტს აუდიტირებული ფინანსური ანგარიშგების წარსადგენად ფულადი ჯარიმის შესახებ აქტით დამატებით ვადას განუსაზღვრავს (გარდა იმ შემთხვევისა, თუ სუბიექტს საშეღავათო 6 თვიანი ვადა განსაზღვრული აქვს წერილობითი გაფრთხილების სახით პასუხისმგებლობის დაკისრების აქტით). სამსახურის მიერ სუბიექტისთვის განსაზღვრული ვადა არ უნდა იყოს 1 თვეზე ნაკლები და 6 თვეზე მეტი. აღნიშნულ ვადაში სუბიექტის მიერ აუდიტირებული ფინანსური ანგარიშგების წარუდგენლობა გამოიწვევს მის დაჯარიმებას საწარმოს კატეგორიისთვის განსაზღვრული ჯარიმის ორმაგი ოდენობით. ორმაგი ოდენობის ჯარიმის დაკისრების შესახებ აქტით სუბიექტისათვის განმეორებით დამატებითი ვადის მიცემა არ ხდება.

11. თუ სუბიექტის მიერ წარმოდგენილ იქნა არააუდიტირებული ანგარიშგება და ეს არ არის განპირობებული ამ მუხლის მე-9 პუნქტით გათვალისწინებული მიზეზით- აუდიტორის/აუდიტორულ ფირმის ან/და მისი გარიგების პარტნიორისთვის აუდიტორული მომსახურებ(ებ)ის დასრულების საშუალების შეზღუდვით, სამსახური სუბიექტის მიერ არააუდიტირებული ანგარიშგების წარდგენას განიხილავს როგორც კანონის მე-9 მუხლის მე-2 პუნქტის მოთხოვნების დარღვევას და დააკისრებს პასუხისმგებლობას კანონის 26-ე მუხლის პირველი და მე-2 პუნქტებით დადგენილი წესით.

12. კანონის მე-9 მუხლის 31 პუნქტით განსაზღვრულ შემთხვევაში, სამსახურის მიერ სამართალდარღვევის იდენტიფიცირებისას, სამსახური სანქციის სახით საწარმოს აკისრებს წერილობით გაფრთხილებას, რომლის მოთხოვნების შეუსრულებლობის შემთხვევაში, სუბიექტზე გავრცელდება კანონის 26-ე მუხლის პირველი და მე-2 პუნქტით გათვალისწინებული სანქცირების წესი.

13. სდპ, პირველი, მეორე, მესამე და მეოთხე კატეგორიის საწარმოების მიმართ, ადმინისტრაციული წარმოების ფარგლებში, სამსახური გამოსცემს შემდეგ აქტებს:

ა) „ანგარიშგების ვებგვერდზე მომხმარებელთა რეგისტრაციის, სუბიექტების მიერ ანგარიშგების წარდგენისა და წარდგენილი ინფორმაციის გასაჯაროების წესის დამტკიცების თაობაზე“ ბუღალტრული აღრიცხვის, ანგარიშგების და აუდიტის ზედამხედველობის სამსახურის უფროსის 2019 წლის 21 მაისის Nნ-6 ბრძანების მოთხოვნები დარღვევა- „ბრძანება ხარვეზის დადგენის შესახებ“;

ბ) კანონის მე-3 მუხლის მე-8 პუნქტის, მე-7 მუხლის, კანონის მე-6 მუხლის პირველი პუნქტის, მე-8 მუხლის, მე-9 მუხლის მე-2 და მე-4 პუნქტების, მე-16 მუხლის მე-11 პუნქტის მოთხოვნების შეუსრულებლობა ან/და აუდიტორული შემოწმების ჩატარებისათვის თავის არიდების შემთხვევაში - „ბრძანება წერილობითი გაფრთხილების სახით პასუხისმგებლობის დაკისრების შესახებ“;

გ) ამ მუხლის მე-7 პუნქტის „ა“ და „ბ“ ქვეპუნქტებით გათვალისწინებული დარღვევების ერთდროულად არსებობისას - „ბრძანება ფულადი ჯარიმის სახით პასუხისმგებლობის დაკისრების შესახებ“;

დ) კანონის მე-3 მუხლის მე-8 პუნქტის, მე-6 მუხლის პირველი პუნქტის, მე-8 მუხლის, მე-9 მუხლის მე-2 და მე-4 პუნქტების, მე-16 მუხლის მე-11 პუნქტის მოთხოვნების შეუსრულებლობა ან/და აუდიტორული შემოწმების ჩატარებისათვის თავის არიდების შემთხვევაში - „ბრძანება ფულადი ჯარიმის სახით პასუხისმგებლობის დაკისრების შესახებ“;

ე) კანონის მე-3 მუხლის მე-8 პუნქტის, მე-6 მუხლის პირველი პუნქტის, მე-8 მუხლის, მე-9 მუხლის მე-2 და მე-4 პუნქტების, მე-16 მუხლის მე-11 პუნქტის მოთხოვნების შეუსრულებლობა ან/და აუდიტორული შემოწმების ჩატარებისათვის თავის არიდების შემთხვევაში - „ბრძანება გაორმაგებული ფულადი ჯარიმის სახით პასუხისმგებლობის დაკისრების შესახებ“;

ვ) კანონის მე-9 მუხლის მე-2 და მე-4 პუნქტების მოთხოვნების ზედიზედ ორ საანგარიშგებო პერიოდში დარღვევის შემთხვევაში - „ბრძანება ხუთმაგი ოდენობის ფულადი ჯარიმის სახით პასუხისმგებლობის დაკისრების შესახებ“.

14. პასუხისმგებლობის გამომრიცხველი გარემოების არსებობისას, სდპ, პირველი, მეორე, მესამე და მეოთხე კატეგორიის საწარმოების/ჯგუფების შემთხვევაში, ასეთად შეიძლება ჩაითვალოს:

ა) გადახდისუუნარობის საქმისწარმოების ფარგლებში, იურიდიული პირის საბანკო ანგარიშ(ებ)ზე არსებული ყადაღა (ქონების მესაკუთრისთვის საკუთრებით სარგებლობისა და განკარგვის აკრძალვა ან შეზღუდვა), როდესაც საწარმოს აკრძალული/შეზღუდული აქვს ფინანსური რესურსის განკარგვის შესაძლებლობა;

ბ) მშობელ საწარმოს შეზღუდული აქვს წვდომა შვილობილი საწარმოს მონაცემებზე, რაც საჭიროა კონსოლიდირებული ანგარიშგების მოსამზადებლად და აღნიშნული გარემოება დასტურდება სასამართლოს განჩინებით/გადაწყვეტილებით;

გ) საწარმოს მიმართ მიმდინარეობს საგადასახადო შემოწმება/საგამოძიებო მოქმედებები ადმინისტრაციული სამართალდარღვევის საქმეზე, ან სისხლის სამართლის საქმისწარმოების ფარგლებში და ფინანსური ანგარიშგების შედგენასთან დაკავშირებულ დოკუმენტებს ფლობს შესაბამისი უწყება.

15. კანონის მე-9 მუხლის მოთხოვნის ფარგლებში წარდგენილი დოკუმენტი/ინფორმაცია არ ექვემდებარება გამოქვეყნებას და ინფორმაცია აღნიშნულის შესახებ სუბიექტს წარედგინება ანგარიშგების პორტალზე, თუ:

ა) არ არის ხელმოწერილი უფლებამოსილი პირის მიერ;

ბ) ანგარიშგების ნაცვლად წარდგენილია სხვა დოკუმენტი, ან კონკრეტული წლის საანგარიშგებო პერიოდის ჩანართში ატვირთულია სხვა საანგარიშგებო პერიოდის ანგარიშგება;

გ) წარდგენილია აუდიტირებული ფინანსური ანგარიშგება, თუმცა ციფრულად არ არის შევსებული შესაბამისი აუდიტორის ჩანართი.

16. ამ მუხლის მე-15 პუნქტით გათვალისწინებული შემთხვევები, განიხილება როგორც ფინანსური ანგარიშგების/კონსოლიდირებული ანგარიშგების წარუდგენლობა.

17. ამ მუხლის მე-2 პუნქტში მითითებული დარღვევების ერთდროულად ან ცალ-ცალკე არსებობისას, სამსახური გასცემს აქტს - „ბრძანებას პასუხისმგებლობის დაკისრების“, ან „ბრძანებას ხარვეზის აღმოფხვრის შესახებ“.

18. კანონისა და მის საფუძველზე გამოცემული კანონქვემდებარე ნორმატიული აქტის მოთხოვნის დარღვევისათვის დაკისრებული პასუხისმგებლობა პირს არ ათავისუფლებს ამ მოთხოვნის შესრულების ვალდებულებისაგან.

19. სამსახური არ უზრუნველყოფს იმ სუბიექტების სანქცირებას, თუ ბოლო სამი საანგარიშგებო წლის მანძილზე, სსიპ - შემოსავლების სამსახურის მიერ სამსახურისათვის მიწოდებული ინფორმაციით , სუბიექტის შემოსავლები, აქტივები და დასაქმებულთა საერთო რაოდენობა წარმოადგენს ,,0“-ს.

**მუხლი 7. პირისათვის** **(ბუღალტერი, რომელიც მომსახურების დამკვეთისთვის ახორციელებს ბუღალტრული აღრიცხვის წარმოების ან/და ფინანსური ანგარიშგების მომზადების მომსახურებას, ან/და საქართველოში რეგისტრირებული იურიდიული პირი ან სხვა ქვეყანაში რეგისტრირებული იურიდიული პირის საქართველოში არსებული ფილიალი, რომელიც მომსახურების დამკვეთისთვის ახორციელებს ბუღალტრული აღრიცხვის წარმოების ან/და ფინანსური ანგარიშგების მომზადების მომსახურებას)** **გათვალისწინებული პასუხისმგებლობა სარეგისტრაციო წარმოების ფარგლებში**

1. პირის მიერ, პროფესიული საქმიანობის დაწყებიდან 30 კალენდარული დღის ვადაში პროფესიული მომსახურების გამწევი ბუღალტრების სახელმწიფო რეესტრში ან/და საბუღალტრო ფირმების სახელმწიფო რეესტრში რეგისტრაციისაგან თავის არიდება გამოიწვევს პირველ ეტაპზე პროფესიული მომსახურების გამწევი ბუღალტრისა და საბუღალტრო ფირმის წერილობით გაფრთხილებას. 1 (ერთი) თვის ვადაში პირის მიერ სამსახურის მოთხოვნის შეუსრულებლობა გამოიწვევს მის დაჯარიმებას 2 000 ლარით. ჯარიმის მიღებიდან 1 (ერთი) თვის ვადაში სამსახურის მოთხოვნის შეუსრულებლობა გამოიწვევს მის დაჯარიმებას 3 000 ლარით.

2. პირის მიერ კანონის 132 მუხლის მე-2 პუნქტით განსაზღვრული მოთხოვნების შესაბამისად, პროფესიული მომსახურების გამწევი ბუღალტრების სახელმწიფო რეესტრში და საბუღალტრო ფირმების სახელმწიფო რეესტრში ასახული ინფორმაციების განახლებისაგან თავის არიდება გამოიწვევს პროფესიული მომსახურების გამწევი ბუღალტრისა და საბუღალტრო ფირმის წერილობით გაფრთხილებას. 1 (ერთი) ვადაში პირის მიერ სამსახურის მოთხოვნის შეუსრულებლობა გამოიწვევს მის დაჯარიმებას 500 ლარით. ჯარიმის სახით სანქციის გამოყენების თაობაზე გადაწყვეტილების მიღებიდან 1 (ერთი) თვის ვადაში მოთხოვნის შეუსრულებლობის შემდგომ სამსახური უზრუნველყოფს პირის რეგისტრაციის გაუქმებას.

3. პირის მიერ „ფულის გათეთრებისა და ტერორიზმის დაფინანსების აღკვეთის ხელშეწყობის მიმართულებით განგრძობითი განათლების მიღების წესის დამტკიცების თაობაზე“ ბუღალტრული აღრიცხვის, ანგარიშგებისა და აუდიტის ზედამხედველობის სამსახურის 2023 წლის 23 აგვისტოს ბრძანება №ნ-8 ბრძანებით განსაზღვრული მოთხოვნების შესაბამისად განგრძობითი განათლების მოთხოვნის დაუკმაყოფილებლობა გამოიწვევს პროფესიული მომსახურების გამწევი ბუღალტრისა და საბუღალტრო ფირმის წერილობით გაფრთხილებას. 1 (ერთი) თვის ვადაში პირის მიერ სამსახურის მოთხოვნის შეუსრულებლობა გამოიწვევს მის დაჯარიმებას 1 500 ლარით. ორი თანმიმდევრული წლის განმავლობაში ამ პუნქტით გათვალისწინებული დარღვევის განმეორების შემთხვევაში სამსახური უზრუნველყოფს პირის რეგისტრაციის გაუქმებას.

**მუხლი 8. გარდამავალი დებულებები**

1. სამსახური მეოთხე კატეგორიის საწარმოების მიერ ამ კანონის მოთხოვნების შეუსრულებლობისთვის მათ მიმართ გამოიყენებს მხოლოდ წერილობით გაფრთხილებას ამ საწარმოთა მიერ 2023 წლის საანგარიშგებო პერიოდის ჩათვლით წარსადგენ ანგარიშგებებთან დაკავშირებით.

2. მე-6 მუხლის მე-7 პუნქტით გათვალისწინებულ ჯარიმის ხუთმაგ ოდენობით დაკისრების შესახებ აქტს სამსახური გამოსცემს 2023 და 2024 წლების საანგარიშგებო პერიოდის ანგარიშგებების წარუდგენლობის შემდეგ, 2025 წლიდან.